**Ενημέρωση για την επεξεργασία των προσωπικών δεδομένων συμμετεχόντων σε Συνελεύσεις**

Το Πανεπιστήμιο Θεσσαλίας, (εφεξής το Πανεπιστήμιο), αποδίδει μεγάλη σημασία στην σύννομη και ασφαλή επεξεργασία των προσωπικών σας δεδομένων, η οποία διενεργείται με σεβασμό προς τις βασικές αρχές προστασίας προσωπικών δεδομένων, τις οποίες επιβάλλει ο Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (Γενικός κανονισμός για την Προστασία των Δεδομένων - ΓΚΠΔ), ήτοι της νομιμότητας, αντικειμενικότητας και διαφάνειας της επεξεργασίας, του περιορισμού του σκοπού της επεξεργασίας, της ελαχιστοποίησης των δεδομένων, της ακρίβειας αυτών, του περιορισμού της περιόδου αποθήκευσης, της ακεραιότητας και εμπιστευτικότητας και, τέλος, της λογοδοσίας.

**1. Υπεύθυνος Επεξεργασίας**

Το Πανεπιστήμιο είναι Υπεύθυνος Επεξεργασίας των δεδομένων προσωπικού χαρακτήρα που υπόκεινται σε επεξεργασία στα πλαίσια του κάτωθι σκοπού.

Η διεύθυνσή μας είναι Αργοναυτών & Φιλελλήνων Τ.Κ. 382 21, Βόλος, τηλ. επικ: 30 2421074000, ενώ μπορείτε να επικοινωνήσετε με τον Υπεύθυνο Προστασίας Προσωπικών Δεδομένων του Πανεπιστημίου, την εταιρεία Priority Quality Consultants S.A, στην ηλεκτρονική διεύθυνση-email: dpo@uth.gr

**2. Σκοπός Επεξεργασίας**

Το Πανεπιστήμιο επεξεργάζεται τα προσωπικά δεδομένα που συλλέγονται απευθείας από εσάς στα πλαίσια του σκοπού της τήρησης πρακτικών των Συνελεύσεων των Τμημάτων, μέσω της καταγραφής και απομαγνητοφώνησης αυτών.

**3. Προσωπικά δεδομένα που υπόκεινται σε επεξεργασία**

Στα πλαίσια του ανωτέρω σκοπού διενεργείται καταγραφή δεδομένων ήχου και υπόκεινται σε επεξεργασία το σύνολο των προσωπικών σας δεδομένων που καταγράφονται ένεκα της συμμετοχής σας στη Συνέλευση (π.χ. όνομα, επώνυμο, θέση στο Πανεπιστήμιο, ιδιότητα, εισήγηση στην Συνέλευση κ.λπ.).

**4. Νομική Βάση Επεξεργασίας**

Ως προς τα προσωπικά δεδομένα που επεξεργάζεται το Πανεπιστήμιο στα πλαίσια του ανωτέρω σκοπού η νομική βάση της επεξεργασίας τους είναι πως η επεξεργασία είναι απαραίτητη για την εκπλήρωση καθήκοντος που εκτελείται προς το δημόσιο συμφέρον ή την άσκηση δημόσιας εξουσίας που έχει ανατεθεί στο Πανεπιστήμιο, ήτοι τη διαφύλαξη της ακρίβειας και πληρότητας των πρακτικών και του περιεχομένου των αποφάσεων που λαμβάνουν τα συλλογικά όργανα του Πανεπιστημίου, καθώς και την δυνατότητα ελέγχου επ’ αυτών.

**5. Πρόσβαση στα προσωπικά δεδομένα-αποδέκτες**

Πρόσβαση στα προσωπικά σας δεδομένα έχουν το αρμόδιο και εξουσιοδοτημένο διοικητικό και τεχνικό προσωπικό για την επίτευξη του ανωτέρω σκοπού επεξεργασίας, το οποίο έχει ενημερωθεί σχετικά με τον τρόπο που θα πρέπει να διαχειριστεί τα συγκεκριμένα δεδομένα.

**6. Διαβιβάσεις εκτός ΕΟΧ**

Δεν πραγματοποιείται διαβίβαση των προσωπικών σας δεδομένων που συλλέγονται στα πλαίσια αυτού του σκοπού, εκτός Ευρωπαϊκού Οικονομικού Χώρου.

Εάν απαιτηθεί μελλοντικά, στα πλαίσια των αρμοδιοτήτων ή των νόμιμων υποχρεώσεων ή αξιώσεών του Πανεπιστημίου, να πραγματοποιηθεί διαβίβαση σε τρίτη χώρα ή διεθνή οργανισμό, αυτή θα διενεργηθεί υπό τις προϋποθέσεις νόμιμης και ασφαλούς διαβίβασης που προβλέπονται από τον Κανονισμό 679/2016 και την εθνική νομοθεσία.

Επιπρόσθετα, στις περιπτώσεις που προβλέπεται από την κείμενη νομοθεσία, θα πραγματοποιηθεί σχετική, πρότερη της διαβίβασης, πλήρης ενημέρωσή σας αναφορικά με την εν λόγω διαβίβαση.

**7. Χρόνος τήρησης των προσωπικών σας δεδομένων**

Τα προσωπικά σας δεδομένα διατηρούνται μόνο για το εύλογο χρονικό διάστημα, το οποίο απαιτείται για να ολοκληρωθεί η διαδικασία της απομαγνητοφώνησης του καταγεγραμμένου υλικού και της επικύρωσης από το αρμόδιο όργανο των σχετικών πρακτικών. Μετά την ολοκλήρωση της διαδικασίας επικύρωσης το εν λόγω υλικό διαγράφεται από όλα τα σημεία στα οποία αποθηκεύτηκε, εκτός αν υφίσταται αντίθετη έννομη υποχρέωση προς περαιτέρω τήρησή τους.

**8. Η Ασφάλεια των δεδομένων σας**

Έχουμε λάβει κατάλληλα οργανωτικά και τεχνικά μέτρα για την ασφάλεια και την προστασία των δεδομένων σας από κάθε μορφής τυχαία ή αθέμιτη επεξεργασία. Σημειώνεται ότι το ειδικά εξουσιοδοτημένο προσωπικό μας, το οποίο επεξεργάζεται τα προσωπικά σας δεδομένα, έχει λάβει την κατάλληλη εκπαίδευση, καθοδήγηση και ενημέρωση.

Τα μέτρα, που λαμβάνουμε, επανεξετάζονται και τροποποιούνται σε τακτά χρονικά διαστήματα ή όταν κρίνεται απαραίτητο βάσει των νέων αναγκών και τεχνολογικών εξελίξεων.

**9. Τα δικαιώματα σας και πως να τα ασκήσετε**

Ως Υποκείμενο των Δεδομένων έχετε τα ακόλουθα δικαιώματα:

• Δικαίωμα πρόσβασης στα προσωπικά δεδομένα

• Δικαίωμα διόρθωσης ανακριβών δεδομένων προσωπικού χαρακτήρα

• Δικαίωμα διαγραφής/ δικαίωμα στη λήθη

• Δικαίωμα φορητότητας των Δεδομένων σας

• Δικαίωμα περιορισμού της επεξεργασίας

• Δικαίωμα εναντίωσης στην επεξεργασία των Δεδομένων σας

Στην περίπτωση που: α) θεωρείτε πως δεν ικανοποιήθηκε επαρκώς και νομίμως κάποιο αίτημά σας ή β) θεωρείτε πως το δικαίωμα στην προστασία των προσωπικών σας δεδομένων προσβάλλεται από κάποια επεξεργασία που πραγματοποιούμε, έχετε δικαίωμα να υποβάλλετε καταγγελία στην Αρχή Προστασίας Δεδομένων Προσωπικού Χαρακτήρα (ταχυδρομική δ/νση Κηφισίας 1-3, Τ.Κ. 115 23, Αθήνα, τηλ. 210. 6475600, δ/νση ηλεκτρονικού ταχυδρομείου (e-mail: contact@dpa.gr).

Εάν επιθυμείτε να λάβετε περαιτέρω πληροφορίες σχετικά με την επεξεργασία των προσωπικών σας δεδομένων ή να ασκήσετε οποιοδήποτε εκ των ανωτέρω δικαιωμάτων, μπορείτε να επικοινωνήσετε με τον Υπεύθυνο Προστασίας Προσωπικών Δεδομένων του Πανεπιστημίου στην ηλεκτρονική διεύθυνση: dpo@uth.gr, είτε να αποστείλετε επιστολή στην αναφερόμενη ανωτέρω διεύθυνση αλληλογραφίας (Αργοναυτών & Φιλελλήνων Τ.Κ. 382 21, Βόλος), αναφέροντας «Υπόψιν Υπεύθυνου Προστασίας Προσωπικών Δεδομένων», με περιγραφή του αιτήματός σας κι εμείς θα φροντίσουμε να το εξετάσουμε και να σας απαντήσουμε το συντομότερο δυνατό.

Η απάντησή μας στο αίτημά σας θα λάβει χώρα εντός (1) ενός μηνός από τη λήψη του και δε συνεπάγεται κανένα κόστος για εσάς. Η ανωτέρω προθεσμία μπορεί να παραταθεί για χρονικό διάστημα δύο (2) επιπλέον μηνών, λόγω της πολυπλοκότητας ή του αριθμού των αιτημάτων, περίπτωση κατά την οποία θα ενημερωθείτε για την παράταση και τους λόγους αυτής το ταχύτερο δυνατό και το αργότερο εντός μήνα από την παραλαβή του αιτήματος.

Στις περιπτώσεις που το αίτημα κριθεί προδήλως αβάσιμο, υπερβολικό ή επαναλαμβανόμενο, το Πανεπιστήμιο δύναται είτε να αρνηθεί την διεκπεραίωση του είτε να ζητήσει την καταβολή εύλογου τέλους για τη διεκπεραίωσή του, λαμβάνοντας υπόψη τα διοικητικά έξοδα για την παροχή της ενημέρωσης ή την εκτέλεση της ζητούμενης ενέργειας.

Ενημερώθηκα για την επεξεργασία των προσωπικών δεδομένων μου.

Ημερομηνία: …………………………

Ονοματεπώνυμο: …………………………………………………..

Υπογραφή: ……………………………………………